KSC Lokeren Oost-Vlaanderen Koninklijke Sporting Club Lokeren Oost-Vlaanderen (spiss sempliċement imsejħa Sporting Lokeren jew Lokeren) huwa klabb tal-futbol professjonali Belġjan, ibbażat mill-belt ta' Lokeren, fil-provinċja tal-Fjandri tal-Lvant. Lokeren jilgħabu fl-Ewwel Diviżjoni Belġjana. Il-klabb twaqqaf fl-1923 u laħaq l-ewwel diviżjoni għall-ewwel darba fl-istaġun 1974–75. Minn dakinhar, kellhom perjodu qasir fit-tieni diviżjoni bejn l-istaġuni 1993–94 1995–96. Lokeren kellhom l-aktar perjodu suċċessiv fit-1980ijiet, huma kisbu t-tieni post fil-kampjonat fl-istaġun 1980–81 kif ukoll il-finali tat-Tazza Belġjana fl-istess sena. L-aħjar riżultat Ewropew tagħhom kien meta laħqu l-kwart finali tat-Tazza UEFA 1980-81. Fis-sena 2000, il-klabb ingħaqad K Sint-Niklase SKE. Huma reġistrati mal-Assoċjazzjoni Rjali tal-Futbol Belġjan bin-numru 282 tal-"matricule". Il-kuluri ta' Lokeren huma abjad, isfar u iswed. Huma jilgħabu l-logħob f'darħom fid-Daknamstadion. Fl-2012, Sporting Lokeren rebħu l-ewwel premju tagħhom, wara li għelbu lil KV Kortrijk fil-finali tat-Tazza. In-numru n°282 tal-"matricule" ingħata lil klabb imsemmi Racing Club Lokeren fl-1920 (imlaqqam Racing FC), iżda t-tim waqaf l-attività tiegħu fis-sena ta' wara. Fit-22 ta' Jannar 1923 Racing Club Lokeren kien twaqqaf. Bejn l-1945 u l-1951, kellu bidla żgħira fl-isem (għal Racing Athletiek- en Football Club Lokeren) u l-isem ġdid mill-1951 kien Koninklijke Racing Club Lokeren. Minħabba problemi finanzjarji, il-fużjoni mat-tim l-ieħor mill-belt (Koninklijke Standaard FC Lokeren) sar neċessarjii fl-1970. Il-klabb ġdid kien imbagħad bl-isem Koninklijke Sporting Club Lokeren. Fl-2000, il-klabb ingħaqad ma Koninklijke Sint-Niklaas SKE biex jiffurma Sporting Lokeren Sint-Niklaas Waasland. L-aħħar bidla fl-isem saret fl-2003. "Mit-28 ta' Novembru 2012."